من هنا يمكن الدنيا بتتعدل شوية مع ماري باي باي، فتشتغل في مسرحيات الفرقة وتفضل فيها لحد ما تروح فرقة تانية وبعدين تعدي شوية على مسرح فؤاد المهندس وبعدين تسيبه وتروح فرقة الثلاثي وتلف لفتها على فرق وستوديوهات مصر، لكن في كل اللفة دي ماتخدش دور واحد يوحد ربنا اكبر من كونها كومبارس ويوم ما ربنا يكرمها تبقى "سيناية" بلغة أهل الكار، يعني ممثلة تطلع مشهد مش أكتر ممكن تقول جملة ولا بتاع علشان تعمل إفيه وخلاص علي كدة شكرا، أخر فيلم ظهرت فيه ماري باي باي كان فيلم اسمه غيبوبة وده اتعرض سنة 1998، وقبلها كانت ظهرت في فيلم الراية الحمرا سنة 1994، وماري أصلا اتوفت في 5 أكتوبر سنة 1997، وهي عندها مثلا 80 سنة.